b'\n_START_ARTICLE_\nBTR-80\n_START_SECTION_\nOpis\n_START_PARAGRAPH_\nV osnovni izvedbi je na vozilo name\xc5\xa1\xc4\x8dena kupola s te\xc5\xbekim 14,5 mm mitraljezom in sovpre\xc5\xbenim lahkim mitraljezom kalibra 7,62 mm._NEWLINE_Na bokih vozila so name\xc5\xa1\xc4\x8dene posebne kroglaste vrtljive odprtine, skozi katere lahko pehota sodeluje pri napadu ali obrambi vozila. \xc5\xa1tiri take odprtine so na desnem, tri pa na levem boku. Poleg teh odprtin so na oklepljenih vratih na bokih in strehi prav tako manj\xc5\xa1e odrtine skozi katere lahko pehota strelja._NEWLINE_Vozilo je radiolo\xc5\xa1ko, kemi\xc4\x8dno in biolo\xc5\xa1ko varno, saj je zrak, ki prihaja v vozilo filtriran, druga\xc4\x8de pa je vozilo povsem zatesnjeno. BTR-80 ima vgrajene tudi samodejne gasilnike po\xc5\xbearov in vitel za samoizvla\xc4\x8denje. Na vsaki strani kupole so name\xc5\xa1\xc4\x8deni tudi po trije metalci granat, ki zagotavljajo tudi dimno zaveso._NEWLINE_V vozilo je name\xc5\xa1\xc4\x8den vodnohlajeni \xc5\xa1tiritaktni osemcilindrski dizelski agregat, z mo\xc4\x8djo 190 kW (260 KM). Ta zagotavlja hitrost 80 km/h na asfaltiranih cestah in 9 km/h v vodi. Vozilo je namre\xc4\x8d amfibija, ki se lahkko premika po kopnem in po vodi. Bojni radij vozila je okoli 600 km.'